 Msemaji wa Klabu ya Simba Haji Mnara amesema wanamsimbazi hawana presha yoyote ya ligi kuu ya Vodacom Tanzania bara (VPL) kufutwa kwani hata ikibidi kufanya hivyo wao sio waathirika wakubwa. Amesema ligi ikifutwa mashindano ya kimatifa lazima yatafanyika na mwakilishi itazingatia vigezo viwili tu anayeongoza ligi au bingwa mtetezi na sifa zote hizo Simba inazo.  Pamoja na hayo Manara amekubali kuwapo kwa athari za kufutwa kwa ligi hiyo kwa upande wa Simba huku akisema sio wao pekee watakaoathirika bali hata watani wao (yanga) nan a vilabu vingine. Aidha suala la kufutwa kwa ligi kuu ya soka nchini bado ni mjadala tangu iliposimamishwa kwa muda usiofahamika kutokana na mlipuko wa ugonjwa wa corona (Covid-19), hata hivyo kuna nchi tayari zimefuta ligi zake.